open-index/open-wikipedia-markdown huggingface dataset:
Laeveld

duimnael|regs|
duimnael|regs|240px|''God's Window'', vanwaar daar ver oor die laeveld uitgekyk kan word.
[duimnael|regs|240px|Gedenkplaat by [Blyderivierspoort wat beskryf hoe die ossewaens nie die steil klowe na die laeveld kon afgaan nie, en agtergelaat moes word.]]

Die **Laeveld** is 'n geografiese deel van die provinsies Mpumalanga en Limpopo oos van die Drakensbergse platorand. Die streek, wat selfs by die hoogste punte nie hoër as 600 m bo seespieël is nie, het 'n subtropiese klimaat met 'n gemiddelde reënval van meer as 1 000 mm per jaar.

Die Laeveld is die spil van die land se subtropiese vrugtebedryf. Die reeks produkte is omvattend en sluit onder andere in mango’s, lietsjies, papajas, piesangs en avokado’s. Voeg hierby 'n volledige reeks sitrusvrugte, pekan- en ander neute, suikerriet, tabak en hout van die uitheemse bosse wat vele berghellings bedek. Die streek is ook die land se wintergroentespens. Varsproduktemarkte in Gauteng en elders word deur die geil boorde van die Laeveld voorsien wanneer die ysige winde uit die suide in Junie oor die Hoëveld begin waai.

Vir die toeris is die Laeveld die land van natuur- en wildreservate. Dit is die tuiste van die Nasionale Krugerwildtuin, asook heelwat privaatreservate. Die Laeveld is ook belangrik vir sy minerale: by Phalaborwa word die wêreld se derde grootste neerslag van fosfaat gemyn. Ander belangrike minerale is koper, mika, vermikuliet en yster. Die dorpe van die Laeveld is relatief jonk, hoofsaaklik van die 20ste eeu. Suid-Afrika se “koorsgordel” is eers na die Tweede Wêreldoorlog vir mens en plaasdier veilig gemaak toe die malariamuskiet onder beheer gebring is.

## Dorpe wat deel van die Laeveld vorm 
## Sien ook 
* Lys van streeksname in Suid-Afrika
* Bosveld
* Hoëveld

## Bronnelys 
* de Winter, B. en J.B. Killick: Thorn-trees of the Lowveld. In: Lantern. Tydskrif vir Kennis en Kultuur. Jaargang 15, nr. 2, Desember 1965
* van der Merwe, A.P.: Die Laeveld. In: Ons Land. 'n Reeks van 65 praatjies uitgesaai in die Afrikaanse diens van die Suid-Afrikaanse Uitsaaikorporasie van 1 September tot 16 November 1967.
* Erasmus, B.P.J. 2010. *Op pad in Suid-Afrika*. Jonathan Ball: Johannesburg.
Afrika suid van die Sahara

duimnael|regs|Sub-Sahara Afrika

**Afrika suid van die Sahara** is die deel van die kontinent suid van die Saharawoestyn. Somalië, Djiboeti en Soedan is geografies deel van die streek, maar is kultureel, taalkundig en histories deel van die Arabiese wêreld.

Die onderstaande lande is in Afrika suid van die Sahara:

* Angola
* Benin
* Botswana
* Burkina Faso
* Burundi
* Demokratiese Republiek die Kongo
* Djiboeti
* Eritrea
* Eswatini
* Ethiopië
* Gaboen
* Ghana
* Guinee
* Ivoorkus
* Kameroen
* Kenia
* Lesotho
* Liberië
* Madagaskar
* Malawi
* Mali
* Mauritanië
* Mosambiek
* Namibië
* Niger
* Nigerië
* Republiek die Kongo
* Rwanda
* Senegal
* Sentraal-Afrikaanse Republiek
* Sierra Leone
* Somalië
* Suid-Afrika
* Suid-Soedan
* Tanzanië
* Togo
* Tsjad
* Uganda
* Zambië
* Zimbabwe
Natuur

duimnael|regs|Oerwoude en reënwoude – deel van die ongerepte natuur.

**Natuur**, in die breedste sin van die woord, verwys na die natuurlike, fisiese, of materiële wêreld, en ook lewe in die algemeen. Sodanig word die natuur en natuurlike van die bonatuurlike onderskei.

Die woord "natuur" is afgelei van die Latynse woord *natura*, wat "essensiële eienskappe" of "aangebore ingesteldheid" beteken, en in antieke tye letterlik "geboorte" beteken het. Vandag word dit egter algemeen gebruik om na die wildernis of geologie te verwys.

Die natuur omvat plante, diere, ekosisteme, die prosesse wat met lewelose objekte geassosieer word, die natuurwette waarvolgens dinge ontstaan en verander, soos die weer en landoppervlak, asook die materie en energie waaruit dit alles bestaan.

Hoewel die mens self tot die natuur behoort, word die menslike invloed (kultuur en kunsmatige omgewing) nie tot die natuur gereken nie.

## Eksterne skakels 
* 
*
Jakes Gerwel

Professor **Jakes Gerwel** (18 Januarie 1946 - 28 November 2012) was 'n Suid-Afrikaanse akademikus, politikus en sakeman. Hy het as die direkteur-generaal van die Presidensie tydens Nelson Mandela se bewind gedien. In 1999 bemiddel hy die uitlewering van die verdagtes van die Lockerbie-bomaanval aan Skotland. Na Mandela se presidentskap was hy die voorsitter van die *Nelson Mandela Stigting* en die *Mandela Rhodes Stigting* gewees. Gerwel was ook die voorsitter van die beleidskomitee vir die Krieket Wêreldbeker wat in 2003 in Suid-Afrika aangebied is. Hy het 'n aantal akademiese en besigheidsposte beklee tot sy dood op 28 November 2012, onder andere as die voorsitter van Media24.

## Biografie 
Gert Johannes Gerwel is op 18 Januarie 1946 op Somerset-Oos in die Oos-Kaap gebore en matrikuleer by die Hoërskool Paterson in Port Elizabeth.

In 1967 behaal hy 'n BA-graad van die Universiteit van Wes-Kaapland (UWK). Hy gee vir 'n kort rukkie lesings by die Hewat Onderwyskollege in Kaapstad waarna hy in 1971 'n beurs ontvang om aan die Universiteit van Brussel te studeer. Ná sy terugkeer na Suid-Afrika het Gerwel eers by die *Grassy Park High School* klas gegee, waarna hy as dosent by die UWK aangestel is.

Gerwel is in 1987 as die rektor en vise-kanselier van die Universiteit van Wes-Kaapland aangestel waar hy tot 1994 werksaam was. Hy was ook sedert 1999 'n kanselier van die Rhodes-universiteit gewees.

Hy is op 28 November 2012 op 66-jarige ouderdom in die Netcare-hospitaal in Kuilsrivier oorlede. Hy was in 'n kritieke toestand nadat hy vroeër die maand 'n drievoudige hartomleidingsoperasie ondergaan het. Hy word oorleef deur sy vrou, Phoebe Abrahams, sy seun en dogter, Jessie en Heinrich, en vier kleinkinders.

## Nalatenskap 
In 2015 is Vanguardrylaan, 'n hoofroete wat van Kaapstad se suidelike voorstede na die Kaapse Vlakte loop (die M7), ter ere van Jakes Gerwel hernoem.

Die Jakes Gerwel Tegniese Skool in Bonnievale, Wes-Kaap, is na hom vernoem.

## Verwysings
Universiteit van Brussel

duimnael|300px|Die Etterbeek-kampus van die Vrye Universiteit Brussel

Die **Universiteit van Brussel** is 'n voormalige universiteit in Brussel, die hoofstad van België. Dit is oorspronklik in 1834 deur die Vlaamse prokureur Pierre-Théodore as die *Université Libre de Bruxelles* gestig. In 1969 is dit in die Nederlandse Vrije Universiteit Brussel (VUB) en die Franse Université Libre de Bruxelles (ULB) verdeel. Die twee universiteite werk steeds nou saam en staan gesamentlik as die "Brussels Vrye Universiteite" bekend.
SMS

duimnael|'n Selfoon wat 'n teks ontvang.

**SMS** (kort vir **Short Messaging Service**) is 'n kommunikasiediens waar kort boodskappe met 'n selfoon na ander selfone gestuur word. Hierdie boodskappe staan algemeen 'n SMS- of teksboodskappe (soms afgekort tot *teks*) bekend. 'n Persoon met 'n selfoon kan die diens gebruik om met ander selfoongebruikers te kommunikeer.

SMS-boodskappe kan soms stadig versend, aangesien stemoproepe hoër prioriteit op die netwerk geniet. Die boodskappe het ook 'n limiet van 160 karakters. Langer boodskappe kan soms gestuur word, maar sal onderliggend in korter boodskappe opgedeel word. Die verbruikers betaal egter vir elke korter onderliggende boodskap.

Teksboodskappe word dikwels tussen selfoongebruikers gestuur wanneer 'n stemoproep nie nodig of nie wenslik is nie. Dit is handig in situasies waar absolute stilte belangrik is (soos kerke, klaskamers en biblioteke). Dit kan ook vir privaatheid ingespan word om te keer dat ander mense die gesprek volg.

Die prys per boodskap hang grootliks van die selfoondiensverskaffer af. Meeste maatskappye bied spesiale planne vir verbruikers wat meer SMS-boodskappe wil stuur. Sommige planne kan selfs onbeperkte SMS-boodskappe toelaat.

## Geskiedenis 
Die eerste SMS-boodskap is op 3 Desember 1992 gestuur. Die boodskap is deur Neil Papworth oor Vodafone se GSM-netwerk in die VK aan Richard Jarvis gestuur. Die doel hieragter was om die stelsel buite die laboratoriums te toets. Die teks van die boodskap was "Merry Christmas".

Die eerste kommersiële ontplooiing van die diens was egter in 1993 in Swede.

## Verwysings 
## Eksterne skakels 
* 
*
Diego Garcia

**Diego Garcia** is 'n tropiese, voetspoor-vormige koraal-atol suid van die ewenaar in die noord-sentrale Indiese Oseaan en maak deel uit van die Britse Indiese Oseaangebied. Dis die hoofeiland en hoofstad van die Chagos-argipel en die enigste bewoonde eiland daarvan.

duimnael|links|'n Uitsig oor Diego Garcia met die militêre basis
Die atol is 750&nbsp;km suid van die Maledive en 1&nbsp;500&nbsp;km oos van die Seychelle, halfpad tussen Afrika, Australië en Asië geleë. Daarom is dit 'n belangrike strategiese punt en word deur die Verenigde Koninkryk en die Amerikaanse Gewapende Magte gebruik. Ná die Columbia-ramp op 1 Februarie 2003 het Diego Garcia as 'n moontlike noodlandingsplek vir die VSA se ruimtependeltuig gedien.

In 2025 het Brittanje 'n ooreenkoms onderteken om die Chagos-argipel aan Mauritius terug te gee, terwyl die Britte die militêre basis vir 99 mag gebruik. Die ooreenkoms kan vir nog 40 jaar na die aanvanklike tydperk verleng word en vir 'n bykomende tydperk daarna.

## Verwysings 
## Eksterne skakels 
*
Handskoen

duimnael|Handskoene van nappaleer.

'n **Handskoen** is 'n kledingstuk waarmee mense hulle hande bedek. Handskoene kom gewoonlik in pare, een vir die linker- en een vir die regterhand. Dit word gebruik om die hande warm te hou, te beskerm of selfs as modieuse bybehore.

## Fotogalery 

Handschoenen-rubber0856.JPG|*Chirurgiese handskoene*
Handschoenen-gebreid0860.JPG|*Warm winterhandskoene*
Motorhandschoenen0861.JPG|*motorfietshandskoene*
Disposable nitrile glove.jpg|*weggooibare handskoene*
Leather fingerless gloves.JPG|Leerhandskoene sonder vingers
Baseball glove front back.jpg|Handskoene vir bofbal
Weltliche Schatzkammer Wien (207).JPG|Die handskoene van keiser Franz Stephan von Lotharingen
Fashion gloves1.jpg|Handskoene as bybehore
Chagos-argipel

Die **Chagos-argipel** (/ˈtʃɑːɡoʊs/ of /ˈtʃɑːɡəs/; Engels: *Chagos Archipelago*, voorheen: **Bassas de Chagas** en later ook **Oil Islands**, bekend as *Foalhavahi* (ފޯޅަވަހި) in Dhivehi, as *Phehandweep* (फेहंद्वीप) in Hindi en ander Noord-Indiese tale en as *as Paeikaana Theevukal* (பேகான தீவுகள்) in Tamil) is 'n argipel in die noord-sentraale Indiese Oseaan, wat uit 7 atolle bestaan. Die argipel lê 500 kilometer suid van die Maledive en sowat 1&nbsp;900 kilometer oos van die Seychelle.

duimnael|links|Kaart van die Chagos-argipel.
Die Chagos-argipel is 'n belangrike strategiese punt en is onder militere beheer van die Verenigde Koninkryk en die Verenigde State. Die argipel het 'n bevolking van 4&nbsp;000 (net soldate en burgerlike gekontrakteerde personeel) in 2010 gehad en het 'n oppervlakte van 63,17&nbsp;km². Die hoofstad en grootste stad is Diego Garcia, wat asook die hoofeiland en enigste bewoonde atol is. Die Chagos-argipel vorm die laaste Britse oorsese gebied, die Britse Indiese Oseaangebied, in die Indiese Oseaan en is 'n belangrike vloot- en lugmagbasis.

## Omstrede gebied 
Die Verenigde Nasies se Algemene Vergadering het in 2017 besluit om die Internasionale Geregshof in Den Haag se mening te vraag oor die wettigheid van die Chagos-argipel se status. In die koloniale tyd was dit onderdeel van die Britse kolonie Mauritius, maar die Verenigde Koninkryk het dit afgeplits en behou, die bevolking van Diego Garcia gedwing om die eiland te verlaat en dit aan die Verenigde State verhuur. Mauritius eis die gebied op. Die stemming in die Algemene Vergadering het 94 stemme ten gunste van Mauritius se eise, 65 onthoudings en slegs 15 teen opgelewer. Suid-Afrika het toegestem, die meeste ander lede van die Europese Unie het hulle van stemming onthou.

In 2025 het Brittanje 'n ooreenkoms onderteken om die Chagos-argipel aan Mauritius terug te gee, terwyl die Britte die militêre basis vir 99 mag gebruik. Die ooreenkoms kan vir nog 40 jaar na die aanvanklike tydperk verleng word en vir 'n bykomende tydperk daarna.

## Verwysings 
## Eksterne skakels 
*
Hoëveld

duimnael|Cullinan-diamante
Geografies beslaan die **Hoëveld** 'n groot deel van die land naamlik Gauteng, die grootste deel van Mpumalanga, die Vrystaat en, volgens hoogte, 'n groot deel van Noordwes en die Noord-Kaap. Die hoogte bo seespieël wissel van 1 200 m tot 1 800 m. Plantegroei is hoofsaaklik boomlose savanne; reënval wissel van so min as 400 mm in die verre suide tot 900 mm in die noordooste. Dit is ŉ somerreënvalgebied en reën val dikwels in die vorm van swaar donderstorms. Winters is gewoonlik 'n opeenvolging van matige wolklose dae, maar dit kan snags baie koud word, veral in die suide.
duimnael|Eskom se Kusile-kragsentrale
Die meeste van die land se mielies word in die Hoëveld verbou. Die streek dra ook onder andere die volgende produkte tot die nasionale spens by: bees- en skaapvleis, graansorghum, sonneblomsaad, grondbone, aartappels en ander groente.

Die Hoëveld bevat 'n skatkamer van minerale. Die wêreld se rykste goudrif word in Gauteng en in die noordwestelike Vrystaat in van die diepste myne ter wêreld ontgin. Gauteng is die nywerheidshartland van die land. Diamante word by die Premiermyn naby Pretoria gemyn, waar die wêreld se grootste diamant, die Cullinan, gevind is. Die land se grootste steenkoolmyne en Eskom se kragsentrales is in Mpumalanga geleë.

## Dorpe wat deel van die Hoëveld vorm 
## Sien ook 
* Laeveld
* Lys van streeksname in Suid-Afrika

## Bronne 
* Erasmus, B.P.J. 2010. *Op pad in Suid-Afrika*. Jonathan Ball: Johannesburg.
Kultuur

duimnael|Volkspele word beoefen

**Kultuur** in die algemeen verwys na die patroon van menslike aktiwiteit en die simboliese strukture wat hierdie aktiwiteite 'n sekere betekenis gee. Daar bestaan uiteenlopende definisies van "kultuur", wat dui op verskillende teoretiese benaderinge tot die vorming of evaluasie van menslike aktiwiteite en die produkte daarvan.

Die definisie van kultuur in die HAT is “Die ganse geestelike besitting van 'n volk of groep op elke lewensterrein; die geesteslewe; die beskawingstoestand van 'n groep."

Verskillende volkere, nasies en groepe besig verskillende kulture. Kultuur word van geslag tot geslag deur 'n leerproses oorgedra. Kultuur kan in mense se skrywes, gelowe, musiek, kleredrag, eetgewoontes en wat hulle doen waargeneem word.

Eintlik het kultuur baie betekenisse. Kultuur kan 'n manier van lewe vir iemand wees, of dit kan 'n persoon se agtergrond wees, of dit kan net baie verskillende nasionaliteite uitbeeld wat saam kom as 'n gemeenskap. Soms kan dit die artistieke of intellektuele lewe van 'n gemeenskap uitbeeld.

Die studierigting wat kultuur bestudeer word antropologie genoem.

## Boere- of Afrikanerkultuur 
Boere- of Afrikanerkultuur omskryf die kultuur van Boere of Afrikaners. 'n Paar prente om Boere of Afrikanerkultuur te illustreer:

Lêer:Gold Christian cross.svg|Christendom
Lêer:Bloedrivier - gelofte.jpg|Gelofte van Bloedrivier
Lêer:Charles Bell - Jan van Riebeeck se aankoms aan die Kaap.jpg|Jan van Riebeeck
Lêer:Andries Hendrik Potgieter, Delagoabaai.jpg|Andries Hendrik Potgieter
Lêer:Andries Pretorius portrait.jpg|Andries Pretorius
Lêer:De la Rey standbeeld Lichtenburg.jpg|Generaal Koos de la Rey
Lêer:Jopie Fourie.jpg|Jopie Fourie
Lêer:G.S. Smithard; J.S. Skelton (1909) - The Voortrekkers.jpg|Voortrekkers
Lêer:Nagmaal op Middelburg, Transvaal.jpg|Nagmaal
Lêer:Flag of Transvaal.svg|Transvaal – Vierkleur
Lêer:Flag of the Orange Free State.svg|Vlag van die Vrystaat
Lêer:Moscow Mule Highball glass.jpg|Gemmerbier
Lêer:Melktert.jpg|Melktert
Lêer:Koeksisters.jpg|Koeksisters
Lêer:BiltongStokkies.jpg|Biltong
Lêer:Droewors.jpg|Droëwors
Lêer:Braai Boerewors.JPG|Braai
Lêer:Potjiekos2.jpg|Potjiekos
Lêer:Voortrekker Monument.jpg|Voortrekkermonument
Lêer:AfrikaanseTaalmonumentObelisks.jpg|Afrikaanse Taalmonument
Lêer:00000-Hugenot Monument-Franschhoek-s.jpg|Hugenotemonument
Lêer:Voortrekker Statue.JPG|Piet Retief-standbeeld
Lêer:Kroonstad NG Moedergemeente-01.jpg|Sarel Cilliers-monument
Lêer:FAK Voorblad.png|F.A.K – Volksangbundel
Lêer:South Africa vs Georgia - WC 2003.jpg|Rugby
Lêer:South African Cricket team 2008.jpg|Krieket
Lêer:Mauser Kar. 98k hunting rifle.jpg|Jag
Lêer:A classic jukskei game 2014-02-01 12-20.jpg|Jukskei
Lêer:Slingshot (weapon).jpg|Kettie
Lêer:Anglo-concertina-40button.jpg|Boeremusiek – 'n Konsertina
Lêer:Veldskoen.jpg|Vellies

## Bronnelys 
* Naudé, Mauritz: Kategorieë van kultuur. In: Conserva. Departement van Omgewingsake. September/Oktober 1991. Deel 6, nr. 5 ISSN 0258-3313
* van der Merwe, Isak: Kultuur gee Identiteit. In: Omgewing RSA. Februarie 1985, deel 12, nr. 2

## Eksterne skakels
Acacia

**Acacia** is 'n plantgenus wat behoort tot die subfamilie Mimosoideae wat op sy beurt behoort tot die familie Fabaceae. Akasias se blare is dubbelveervormig saamgestel met klein tot baie klein veeragtige blaartjies. Die blomme is donserig en geel of wit. Al die inheemse akasias het dorings terwyl dié wat uit Australië ingevoer is doringloos is. Baie van die uitheemse bome het genaturaliseer geraak; voorbeelde is die wattel-, swarthout- en rooikransbome. Laasgenoemde is 'n ernstige plaag en as 'n indringerplant geklassifiseer. Van die inheemse spesies skei gom af wat gebruik kan word vir die maak van lekkergoed en kleefmiddels.

Daar is reeds in 2011 besluit om alle ''Acacia's'' met 'n oorsprong uit Afrika se genusnaam na *Vachellia* of *Senegalia* te verander. DNS-toetse het bewys dat die spesies verskil. Die naamsverandering word nou eers in Suid-Afrika toegepas.

## Spesies 
* Brisbanegouewattel (*Acacia fimbriata*)  
* Buikdoring (*Acacia luederitzii*)
* Portjacksonboom (*Acacia saligna*)
* Rooikrans (*Acacia cyclops*)
* Silwerwattel (*Acacia leucolobia*) 
* Swarthout (*Acacia melanoxylon*)
* Swartwattel (*Acacia mearnsii*)
* Vaalmimosa (*Acacia podalyriifolia*)

## Foto's van verskeie spesies 

Lêer:Acacia dealbata, blomme, Waterberg.jpg|Silwerwattel (*Acacia dealbata*)
Lêer:Acacia_podalyriifolia.jpg|Vaalmimosa (*Acacia podalyriifolia*)

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Algemene gids tot BOME. Keith, Paul & Meg Coates Palgrave. 2000.
Samelewing

[duimnael|200px|Blik op Takeshita-straat in [Tokio, Japan.]]

'n **Samelewing** is 'n groep mense wat saam 'n half-geslote stelsel vorm en waarbinne interaksie tussen lede van die groep plaasvind. Hoewel mense ook saam met diere en dinge leef, staan die netwerk van verhoudinge tussen mense sentraal.

Volgens die konteks kan mens die begrip "samelewing" beperk of uitbrei vanaf minstens twee persone tot byvoorbeeld 'n gesin, kommune, stad, staat of die gemeenskap van alle mense op Aarde. Samelewings kan ook homogeen of multikultureel wees.

Sedert die vroegste tye het religieuse leiers en filosowe oor die ideale samelewing nagedink. Soms word dit in die verlede geanker (die paradys), maar soms ook in die toekoms ("'n nuwe hemel en 'n nuwe aarde"). Een bekende bloudruk vir 'n ideale samelewing is Plato se *Politeia* (Staat), later aangevul met *Nomoi* (Wette). In 'n ideale samelewing heers regverdigheid, vrede en geluk vir alle mense. Dit sluit ook gewoonlik ruim vryhede vir individue en groepe in.

Die wetenskap wat samelewings bestudeer word sosiologie genoem.

## Sien ook 
* Goue Reël
* Norme
Skakel-ghieliemientjie

Die **Skakel-ghieliemientjie** (*Barbus bifrenatus*) is 'n varswater vis wat wydverspreid voorkom en wel in die  Kongorivier in die Zambië area, die Kunenerivier, die Okavangorivier, die boonste gedeelte van die Zambezirivier, die Kafuerivier en die Limpoporivier. Daar is ook ge-isoleerde populasies in Malawi en by St. Luciameer in KwaZulu-Natal. In Engels staan die vis bekend as die *Hyphen barb*.

## Voorkoms 
Die vis is deurskynend bruin, silwer aan die kante en aan die onderkant. Daar is 'n kenmerkende swart, boogvormige streep op die kante wat strek van die punt van die snoet tot by die basis van die stertvin. Die sylyn is gemerk met swart pigment. Daar is ook 'n swart kol op die basis van die stertvin. Die vis word tot 70&nbsp;mm lank.

## Habitat 
Die vis leef in vloedvlaktes, poele en vlak strome met plantegroei in. Hulle vreet detritus, alge, sade en klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-bifrenatus.html
Phu Quoc Internasionale Lughawe

Die **Phu Quoc Internasionale Lughawe** (Viëtnamees: *Sân bay quốc tế Phú Quôc* of *Cảng hàng không quốc tế Phú Quốc*) (IATA: PQC, ICAO: VVPQ) is 'n groot lughawe naby Phu Quoc, Kien Giang, Viëtnam en is die belangrikste lughawe vir binnelandse en buitelandse vlugte in Viëtnam. 

Dit is die derde belangrikste lughawe in Viëtnam. Die lughawe is 5 km van die stadsentrum (Duong Dong). Dit het twee aanloopbane. 

Die konstruksie is in November 2012 voltooi. Die lughawe is op 2 Desember 2012 geopen. Dit vervang die ou lughawe. 
Die lughawe dien hoofsaaklik toeriste na die strande op die eiland. Dit bedien tans 2.6 miljoen passasiers per jaar, en het 'n maksimum kapasiteit van 7 miljoen passasiers per jaar.

## Bestemmings 
* Air Mekong (Hanoi, Ho Chi Minh-stad)
* Vietnam Airlines (Hanoi, Ho Chi Minh-stad, Can Tho, Rach Gia)
* VietJet Air (Ho Chi Minh-stad)

## Verwysing
Langbaard-ghieliemientjie

Die **Langbaard-ghieliemientjie** (*Barbus unitaeniatus*) is 'n varswater vis wat wydverspreid voorkom en wel in die  Kongorivier in die Zambië area, die Kunenerivier, die Okavangorivier, die boonste gedeelte van die Zambezirivier, die Limpoporivier suidwaarts tot by die Pongolarivier maar nie in die Buzi-, Pungwe- en Saveriviere nie. In Engels staan die vis bekend as die *Longbeard barb*.

## Voorkoms 
Die vis is deurskynend bruin en silwer aan die onderkant met 'n kenmerkende donker horisontale streep oor die middel van die lyf. Daar is *chevron* merke op die sylyn en die dorsale vin se punt en agterste rant is swart. Die vis het groot oë en daar is twee pare baarde om die mond. Die vis word tot 140&nbsp;mm lank.

## Habitat 
Die vis leef in 'n verskeidenheid habitatte insluitende vloeiende en staande water. Hulle gedy egter in dam en mere. Die vis vreet water ongewerweldes en grassade en broei na die reën in die somer. Hulle kan in akwariums en visdammetjies aangehou word.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-unitaeniatus.html
Rooikophoutkapper

Die **rooikophoutkapper** (*Lybius torquatus*) is een van die volopste houtkappers in Afrika. In Engels staan dit as die *black-collared barbet* bekend.

## Voorkomsgebied 
Die houtkapper kom voor in Afrika suid van die Sahara deur Angola, Botswana, Burundi, die Demokratiese Republiek van die Kongo, Eswatini, Kenia, Lesotho, Malawi, Mosambiek, Namibië, Rwanda, Suid-Afrika, Tanzanië, Uganda, Zambië en Zimbabwe.

## Roepgeluide 
duimnael|links|Volwassene inspekteer 'n boomstam
[duimnael|links|Kuiken van 'n [kleinheuningwyser, in werklikheid 'n broeiparasiet, wag om gevoed te word (Honeydew, Johannesburg).]]
Die rooikophoutkapper is een van etlike duetspesies in die *Lybius*-genus en uiter gereeld duette in sy dag-tot-dag lewe. Daar word geen sang deur enkelinge gemaak nie. Die repertoire van die duette wissel ook nie veel nie. Hierdie spesie word geredelik herken aan sy harde duet, wat klink soos *"toe-poedlie! toe-poedlie! toe-poedlie!"* of *"toe-doedel! toe-doedel!"* Dit het duidelike seksuele duetrolle, na 'n groetseremonie, en die maat se note verskil. Die voëls sing nie gelyktydig nie, maar is gesinchroniseer in hul duette. Die tyd tussen wanneer een voël ophou sing, en wanneer die ander voël in die paar die deuntjie voortsit, word die ouditiewe reaksietyd vir die duet genoem. Die geskatte ouditiewe reaksietyd vir hierdie voël is 178 ms.

## Dieet/voeding 
Hierdie houtkappers is meestal enkellopende voëls wat verskeie soorte vrugte en groente vreet. Hulle besoek gereeld plantasies om daar kos te vind. Die vrugte word heel geëet en die pitte later uitgebraak.

## Broeityd 
Die *L. torquatus*-spesie se broeiseisoen strek van Desember tot Februarie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Portjacksonboom

Die **Portjackson** (*Acacia saligna*) is 'n indringerplant in Suid-Afrika wat endemies aan Australië is, waar dit in die suidweste van die land voorkom. Die boom staan ook as die **goudwilger** bekend en groei in fynbos, kusduine, langs paaie, waterlope en bosveld.

duimnael|links|250px|Blomme en blare

## Voorkoms 
Die boom word tot 7&nbsp;m hoog, is middelgroot, immergroen en doringloos. Die bas is glad en liggrys. Die takke is dikwels verwronge met groot bruin galle of swelsels. Die blare is enkelvoudig, ellipties en heldergroen. Die heldergeel blomme kom in bolvormige hofies voor. Hulle is oorvloedig en okselstandig. Die saadpeul het 'n harde, ligkleurige rand. Die boom word vir duinherwinning en looibas gekweek.

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Bronnelys 
* Butchart, Duncan: *Natuurlewe van Suid-Afrika*. Struik Nature. 2012. 
* Plants of the Wordl Online
Boogstreep-ghieliemientjie

Die **Boogstreep-ghieliemientjie** (*Barbus viviparus*) is 'n varswater vis wat voorkom in riviere aan die ooskus van Afrika vanaf die Ruvumarivier in Tanzanië suidwaarts tot by die Vungurivier in KwaZulu-Natal. In Engels staan die vis bekend as die *Bowstripe barb*.

## Voorkoms 
Die vis het 'n skraal lyf en het twee lang baarde om die mond. Die vis is deurskynend olyfbruin aan die bokant en silwer aan die kante en onderkant. Dit het 'n volledige of gebroke swart streep van net agter die kieue wat eindig in 'n swart kol op die basis van die stertvin. Daar is ook 'n swart kol op die basis van die anale vin. Die vis word tot 70&nbsp;mm lank.

## Habitat 
Die vis leef in poele en strome met plantegroei in of aan die kante van riviere en mere. Hulle vreet klein water insekte en ander klein organismes. Die vis broei in die somer en die wyfie lê haar eiers op onderwater wortels en plantegroei. Die vis bereik volwassenheid binne een jaar. Die vis oorleef in akwariums en visdammetjies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Barbus-viviparus.html
Goud-ghieliemientjie

Die **Goud-ghieliemientjie** (*Barbus pallidus*) is 'n varswatervis wat voorkom in kusriviere in die Oos-Kaap, vanaf die Groot-Visrivier tot by die Kromrivier. Die vis kom ook voor in sytakke van die Vaalrivier. In Engels staan die vis bekend as die *Goldie barb*.

## Voorkoms 
Die vis se lyf is kort met 'n kort kop en daar is twee pare lang baarde om die mond. Die vis is deurskynend bruin aan die bokant, silwerkleurig aan die kante en aan die onderkant. Daar is onreëlmatige, verspreide kolletjies op die kante en die rug en 'n ry kolletjies op die sylyn. Die vis word tot 70&nbsp;mm lank. Mannetjies wat paar word helder goud van kleur.

## Habitat 
Die vis leef in helder poele in rotsagtige strome met matige planetegroei in. Hulle broei in die somer, die wyfie lê haar eiers in die plantegroei.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* Fishbase: *Barbus pallidus*
Swartwattel

duimnael|links|Peule

Die **swartwattel** (*Acacia mearnsii*) is 'n boom en indringerplant in Suid-Afrika wat inheems is aan die suidooste van Australië asook Tasmanië. Die boom groei in grasvelde, langs paaie, waterlope en woudrande.

## Voorkoms 
Die swartwattel kan tot 15&nbsp;m hoog raak en is middelgroot. Die boom is doringloos met neerhangende, varingagtige takke. Die bas is glad en 'n bietjie harig by die jonger takke. Die blare is saamgestel en dubbelveervormig met baie klein blaartjies. Die blomhofies is liggeel en verskyn in saamgestelde trosse van Augustus tot November. Die sade is in peulvorm en afgeplat.

Die boom word gebruik vir looibas (om leer te maak), beskutting en vuurmaakhout.

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Bronnelys 
* *Natuurlewe van Suid-Afrika* Duncan Butchart Struik Nature 2012 
* van Niekerk, Louise: The other side of the coin. In: Conserva. Tydskrif van die Departement van Omgewingsake. Junie 1987, deel 2, nr. 3. ISSN 0258-3313

## Verwysings 
## Eksterne skakels 
*Australian Plants online
*The IUCN/SSC Invasive Species Specialist Group
Ząbrowo (Woiwodskap Pommere)

**Ząbrowo** (Duits: *Sommerau*) is 'n dorp in die Woiwodskap Pommere in die Malbork-distrik. Die dorp is deel van die munisipaliteit Stare Pole en het 423 inwoners.
R Coronae Australis

**R Coronae Australis** (afkorting: **R CrA**) is ’n veranderlike ster in die sterrebeeld Suidelike Kroon. ’n Klein refleksie-/emissienewel, NGC 6729, strek van die ster in ’n suidoostelike rigting.

Die ster beweeg in die rigting van die sonnestelsel teen ’n radiale snelheid van 36&nbsp;km/s−1. In rofweg 222&nbsp;000 jare sal dit binne 1,77 ligjare van die Son af wees. Daar is egter ’n groot speelruimte vir foute en die werklike afstand is steeds onseker.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Thane

**Thane** (Marathi: ठाणे, *Ṭhāṇe*; [ˈʈaɳe]) is 'n stad in die Indiese deelstaat Maharasjtra en behoort tot die metropolitaanse gebied van Moembaai, met 'n bevolking van 1&nbsp;818&nbsp;872 in 2011. Die stad is net noordoos van Moembaai aan die kus van die Arabiese See op die eiland Salsette geleë.
Bhopal

**Bhopal** (Hindi: भोपाल, *Bhopāl*; [bʱoːpaːl]) is 'n stad in die noorde van Indië. Dit is die hoofstad van die Indiese deelstaat Madja Pradesj met 'n bevolking van 1&nbsp;818&nbsp;872 in 2011. Die stad is 'n belangrike industriestad, vervoer- en kultuursentrum.

## Die Bhopal-giframp 
Bhopal is veral bekend vir die Bhopal-ramp op 3 Desember 1984, wat dikwels aangehaal word as die wêreld se ergste nywerheidsramp ooit. Meer as 3&nbsp;000 mense is in die eerste paar dae dood nadat giftige gasse uit Union Carbide, 'n Amerikaans-beheerde fabriek, ontsnap het. Talle mense in die omgewing het ernstige gesondheidsprobleme ontwikkel en altesame 14&nbsp;000 mense het weens verwante siektes gesterf.

## Verwysings 
## Eksterne skakels 
* Die Bhopal-munisipaliteit se webtuiste
*
Visakhapatnam

**Visakhapatnam** (Telugu: విశాఖపట్నం) is die tweede grootste stad in die Indiese deelstaat Andhra Pradesh ná Hyderabad en die derde grootste stad aan die oostelike kus ná Chennai en Kalkutta met 'n bevolking van 1&nbsp;730&nbsp;320 in 2011. Dit is aan die kus van die Golf van Bengale geleë en is 'n belangrike basis van die Indiese Vloot.

Visakhapatnam was een van die gasheerstede tydens beide die Krieketwêreldbeker 1996 en die Vrouekrieketwêreldbeker 2025.

## Eksterne skakels 
*  
*   Amptelike webwerf
*
Swarthout

**Swarthout** (*Acacia melanoxylon*) word wêreldwyd as een van die belangrikste Australiese akasiasoorte vir die maak van meubels beskou.

## Nut
Hierdie inheemse boom van die ooste van Australië en die hele eiland Tasmanië het besonder mooi en duursame hout. Daarom word dit graag in die meubelindustrie gebruik. Ook dien die immergroen boom as sierplant en skaduboom in tuine. Weens die donker kleur van die hout en die fyn draad daarvan word dit gebruik in dekoratiewe fineer-, houtsnee- en inlegwerk soos byvoorbeeld by kitare. Vir handelsdoeleindes word dit aangeplant in plantasies in ons kusstreke.

## Groei
Onder ideale klam en koel toestande kan die boom 20 m hoog en 1½ m in deursnee bereik. Dit is snelgroeiend, het kronkelige stingels, ‘n digte silindriese kroon, roomwit donserige blomme wat soms dwarsdeur die jaar verskyn. En dit lewer baie sade in peule wat gewild is by voëls. Daarom word die saad wyd versprei. Daarby het die boom die vermoë om wortellote te vorm. Weens sy geweldige groei- en aanteelkrag is die fynbos en graslande nie teen die swarthout bestand nie.

## Onkruid
In 1848 is die boom in Kaapstad ingevoer, kort nadat die eerste Australiese akasias waarskynlik in 1845 aangeplant is. Soos die rooikrans en die Portjackson het die boom hom gou in die  kusstreke tuisgemaak.  Vanaf 1856 is dit op groot skaal in die omgewing van Knysna aangeplant.  Nou is die indringerplant oor groot gebiede van die land versprei: van die Cederberge, oor die Kaapse Skiereiland, ooswaarts langs die kus van die Oos-Kaap en KwaZulu-Natal en in sekere dele van Mpumalanga en Limpopo. Dit het ontaard in ‘n aggressiewe indringer in die inheemse woude en veral op die woudrande en rivieroewers. Met die Wet op Bewaring van Landbouhulpbronne (1983) is die swarthout tot indringerplant verklaar.

## Beheer
Aangesien akasiasoorte soos swarthout gewoonlik weer uitloop nadat dit afgekap is en chemiese onkruiddoders nie altyd doeltreffend is by alle akasiaspesies nie, bly beheer ‘n probleem. Groot sukses is egter al behaal met sekere insekte wat die sade van die swarthout aanval.

## Galery 

Acacia melanoxylon Seeds.jpg|*Acacia melanoxylon* R. Br. ex Ait. f. - blare en sade
Acme 001 lhp.jpg|duimnael|*Acacia melanoxylon* R. Br. ex Ait. f. - sade

## Sien ook 
* Lys van indringerplante in Suid-Afrika

## Verwysings 
## Bibliografie
*homewood.co.za/more-about-blackwood/
*invasives.org.za/fact-sheet/australian-blackwood/
*knysnawoodworkers.co.za/articles/characteristics-of-our-indigenous-trees/blackwood-acacia-melanoxylon/
*rarewoods.co.za/species/blackwood-knysna/
*wood-database.com/australian-blackwood/
*Vermeulen, Wessel: Vriend en vyand. In: Conserva. Departement van Omgewingsake. Junie 1987, deel 2, nr. 3. ISSN 0258-3313
’n Plan is ’n boerdery

**’n Plan is ’n Boerdery** is 'n swart-en-wit Afrikaanse rolprent wat op 28 Mei 1954 vrygestel is. Pierre de Wet het beide die regie en skryfwerk behartig. Die hoofrolle word deur Jimmy Boonzaaier, Gert van den Bergh en Trudi Kestell vertolk.

## Genre 
Die rolprent is 'n romantiese komedie. Dit het geen ouderdomsperk nie en is goeie gesinsvermaak.

## Hoofrolspelers 
* Jimmy Boonzaaier
* Gert van den Bergh
* Trudi Kestell
* James Norval
* Frederik Burgers
* Esther Mentz
* Jan Bruyns
* Delvina Govea
* Hendrik Susan

## Storielyn 
Neef Gerrit en neef Frederik beland op 'n eksentrieke boer se plaas. Die boer is erg bekommerd dat hulle sy stoetbul skade sal berokken. Op sy vader en dogter (Oom Sias en Cecile) se aandrang laat die boer hulle toe om op die plaas aan te bly. Frederik raak handig op die plaas, maar Gerrit bestee eerder sy tyd om by Cecile aan te lê.

Frederik, op sy beurt, raak op die buurman se dogter verlief en slaag daarmee om die jarelange kloof tussen die bure te oorbrug. Die polisie, wat op soek is na Frederik, haal hom uiteindelik in, maar om te vra of hy by hulle jaarlikse funksie sal optree. Dit beteken egter dat Frederik sy nuutgevonde werk op die plaas sal moet opsê. Oom Sias kom tot die redding en nooi die hele orkes om op die plaas aan te bly en in die sitkamer te oefen.

## Sien ook 
* Lys van Afrikaanse rolprente

## Eksterne skakels 
* IMDB fliek databasis
Hendrik Susan

**Hendrik Susan** (4 Mei 1903 – 26 April 1963) was 'n orkesleier en violis wat in vyf Afrikaanse rolprente opgetree het. Hy was onder andere Mimi Coertse se begeleier in haar beginjare. Hy het vroeg in die dertigerjare sy eerste plate gemaak. Die trekklavierspeler Nico Carstens het op 19-jarige ouderdom by sy orkes aangesluit en in 1950 sy eie orkes gestig.

## Diskografie 
* Hendrik Susan groet julle weer, sy laaste langspeelplaat
* Kom Dans met Hendrik Susan
En vele ander.

## Filmografie 
* *Kom saam vanaand!*, 1949 as homself
* ''Hier's ons weer!*, 1950 as homself
* *Alles sal regkom!*, 1951 as homself
* *Altyd in my drome*, 1952 as homself
* *'n Plan is 'n boerdery'', 1954

## Verwysings
Pimpri-Chinchwad

**Pimpri-Chinchwad** (Marathi: पिंपरी चिंचवड, *Pimprī Ciñcavaḍ*) is 'n stad in die Indiese deelstaat Maharasjtra met 'n bevolking van 1&nbsp;729&nbsp;320 in 2011. Dit is in die metropolitaanse gebied van Pune en is 191 kilometer suid van Maharasjtra se hoofstad en Indië se grootste stad Moembaai geleë. Pimpri-Chinchwad bestaan uit die twee susterstede Pimpri en Chinchwad en is op 11 Oktober 1982 gestig.
Vadodara

**Vadodara** (Goedjarati: વડોદરા, *Vaḍodarā*; voorheen: *Baroda*) is die derde grootste stad in die Indiese deelstaat Goedjarat ná Ahmedabad en Surat met 'n bevolking van 1&nbsp;602&nbsp;424 in 2012. Dit is 'n belangrike industriële en universiteitstad met 'n groot nywerheidsektor.

Vadodara was een van die gasheerstede tydens beide die Krieketwêreldbeker 1987 en die Vrouekrieketwêreldbeker 1997.

## Eksterne skakels 
*  
*   Amptelike webwerf
*
Ghaziabad

**Ghaziabad** (Hindi: ग़ाज़ियाबाद, Oerdoe: غازی آباد; *Ġāziyābād* [ɣaːzɪjaːˈbaːd̪]) is 'n beplande industriële stad in die Indiese deelstaat Uttar Pradesh met 'n bevolking van 1&nbsp;636&nbsp;068 in 2011. Dit is in die metropolitaanse gebied van Delhi en 30 kilometer oos daarvan geleë.

Ghaziabad was een van die gasheerstede tydens die Vrouekrieketwêreldbeker 1997.

## Eksterne skakels 
*  
*   Amptelike webwerf
*
Ludhiana

**Ludhiana** (Punjabi: ਲੁਧਿਆਣਾ) is die grootste stad in die Indiese deelstaat Punjab met 'n bevolking van 1&nbsp;613&nbsp;878 in 2011. Dit is 'n belangrike nywerheidstad en vervoerknooppunt. In die omgewing van Ludhiana word landbou onder besproeiing bedryf. Die produkte daarvan word op markte binne die stad verkoop.
Hanlie van Niekerk

[duimnael|regs|250px|*Die Wapad* berig op 29 Mei 1964 oor 'n opvoering van *Faust* met Hanlie van Niekerk en [Gé Korsten.]]

**Hanlie van Niekerk** (ca. 1927—2005) was 'n wêreldbekende sopraan wat in twee Afrikaanse rolprente opgetree het. Van Niekerk het in die jare 50 en 60 in verskeie operahuise, veral in Duitsland opgetree. Sy het ook in die Volksopera in Wene, Oostenryk, beroemdheid verwerf.

Sy was eers met mnr. Piet Smit getroud en later met die destydse minister van polisie, mnr. Lourens Muller. Muller het haar verbied om in die openbaar te sing, maar sy hervat haar loopbaan na hulle egskeiding.

Sy is die ma van die konsertviolis Pieter Daniël, wat in Europa se konsertsale beroemd geword het.

## Diskografie 
**Hanlie Sing vir Die Voortrekkers*

## Filmografie 
* *Altyd in my Drome*, 1952 as Rita Botha
* ''Hier's Ons Weer!'', 1950 as Rita Naudé

## Verwysings 
## Eksterne skakels
Indore

**Indore** (Hindi: इन्दौर, *Indaur*; [ɪnˈdɔər]) is die grootste stad in die Indiese deelstaat Madhya Pradesh en die mees bevolkte metropolitaanse gebied in Sentraal-Indië, met 'n bevolking van 1&nbsp;960&nbsp;631 in 2011. Die stad is 'n belangrike nywerheidstad, vervoer- en kultuursentrum. In die omgewing van Indore word landbougewasse soos mielies en koring verbou.

Indore was een van die gasheerstede tydens beide die Krieketwêreldbeker 1987 en die Vrouekrieketwêreldbeker 2025.

## Eksterne skakels 
*  
*   Amptelike webwerf
*
Fonograaf

duimnael|links|'n Fonograaf
duimnael|Edison met sy fonograaf

Die **Fonograaf** is die voorloper van die grammofoon. Die fonograaf is op 19 Februarie 1878 deur Thomas Alva Edison geparenteer. Die apparaat maak dit vir die eerste keer moontlik om geluide op te neem en weer te speel. Edison se fonograaf is na alle waarskynlikheid gebaseer op 'n fonautograaf wat in 1860 deur die Paryse uitvinder Édouard-Léon Scott de Martinville gebou is.
Nashik

**Nashik** of **Nasik** (Marathi: नाशिक, *Nāśik*; Hindi: नासिक, *Nāsik*) is 'n stad in die Indiese deelstaat Maharasjtra met 'n bevolking van 1&nbsp;486&nbsp;973 in 2011. Dit is aan die Godavari-rivier, 'n heilige rivier van die Hindoeïsme, geleë. Dus is Nashik 'n belangrike pelgrimstog vir Hindoes. Elke 12 jaar word die fees Kumbh Mela gevier. Die gebied rondom Nashik is die sentrum van Indië se wynbou.
Hilda Postma

duimnael|regs|220px|Hilda Postma, hier afgeneem omstreeks 1948.

[duimnael|links|300px|Die [Bloemfonteinse Normaalkollege, 1907.]]

duimnael|regs|200px|Voorblad van *Ons Outjies*, in 1931 uitgegee deur Van Schaik.

**Hilda Postma** (Burgersdorp, 7 September 1895 - Johannesburg, 1 Augustus 1993) was 'n Afrikaanse skrywer wat veral bekend geraak het vir haar kindergedigte.

Postma was 'n dogter van ds. Stephanus Postma, 'n seun van ds. Dirk Postma, die grondlegger van die Gereformeerde Kerke in Suid-Afrika en van die Teologiese Skool op Burgersdorp, die voorloper van die Noordwes-Universiteit. Haar suster Rikie Postma het Afrikaanse kinderprosa geskryf. Twee jaar ná Hilda se geboorte verhuis die gesin na Middelburg, Kaap waarheen haar vader as predikant van die plaaslike Gereformeerde gemeente beroep is. Ds. Postma is in 1904 daar oorlede toe Hilda se moeder met ses kinders agterbly. Op Middelburg het die kinders 'n deeglike opleiding ontvang in die tyd toe Engels die skooltaal en Nederlands die tweede taal was.

Hilda se moeder trou in 1918 met J.S.M. Rabie en die gesin verhuis na Bloemfontein, waar Hilda in 1922 haar kleuterskooleksamen aan die Normaalkollege met lof aflê. In 1924 kry sy 'n aanstelling aan die Hoër Meisieskool Oranje waar sy tot minstens 1949 werksaam was. 

Haar eerste gediggie, *My lappop*, het die eerste prys verower in 'n wedstryd vir kindergedigte deur *Die Huisgenoot* uitgeskryf. Haar kindergedigte was destyds baie gewild by die jeug. Van haar het onder meer die volgende boeke verskyn: *Na towerland, en Varkiebroer; Ons Afrikaanse A.B.C.-boek* (1923); *Ons Outjies* (1920) en *Tuinversies* (1947).

Haar suster Rikie Postma het haar *Kersverhaal van Befana* afgesluit met dié gedig van Hilda:

Gerug het deur die land gegaan,
die Wyse uit die Ooste kom, 
Met kostelike goed belaan,
Goud, wierook en mirr’ vir Hom.
En vele, ver, en van naby, 
Gaan buite Bethlehem en bring,
Elk met aanbiddend hart en bly,
Sy eie gaw’ ook hoe gering.
Net een, Befana, sy is nie daar,
Het nie nou tyd, het nie nou oor,
Te druk begaan oor eie swaar,
Sy sal hul blydskap later hoor.
Maar nie meer kom hul daar die pad,
Vergeefs nog wagtend daar sit sy.
Die Wyse met hul hemels-skat,
Is langs ’n ander weg verby.
O hart vol sorg en aardsbelang,
Laat alles tog ’n wyle wag.
Die jaar is maande, weke lang’
Maar het één enkel Kersfeesdag!  

Hilda het nooit getrou nie en is in 1993 in die ouderdom van 97 in Johannesburg oorlede waarna sy uit die Gereformeerde kerk Potchefstroom begrawe is. Van haar persoonlike besittings word in die Middelburgse Kultuurhistoriese Museum bewaar.

## Bronne 
*  Nienaber, P.J. *Hier Is Ons Skrywers! Biografiese Sketse van Afrikaanse Skrywers*. Johannesburg: Afrikaanse Pers-Boekhandel

## Verwysings 
## Eksterne skakels 
* *Oranje – waar droom van ’n president waar geword het* *Volksblad*, 20 April 2007
*   Haar grafsteen. URL besoek op 21 Desember 2015.
Faridabad

**Faridabad** (Hindi: फ़रीदाबाद, *Farīdābād*) is die grootste stad in die Indiese deelstaat Haryana met 'n bevolking van 1&nbsp;404&nbsp;653 in 2011. Die stad is 30 kilometer suid van Delhi geleë en is 'n belangrike industriële stad. Faridabad is in 1607 deur Sjeikh Farid met 'n fort, 'n swembad en 'n moskee gestig, wat tans 'n ruïne is.

Faridabad was een van die gasheerstede tydens die Vrouekrieketwêreldbeker 1997.

## Eksterne skakels 
*  
*   Amptelike webwerf
*
Vadertjie Langbeen

**Vadertjie Langbeen** is 'n swart en wit Afrikaanse rolprent wat op 25 Februarie 1955 uitgereik is. Dit moet nie met die gelyknamige Nederlandse rolprent (1955) en Nederlandse TV-film (1964) verwar word nie.

## Genre 
Die rolprent is 'n romantiese drama.

## Hoofrolspelers 
* Rita Bornmann as Trudi Adendorff
* Bob Griffiths as Jacques de Villiers die weldoener
* Yvonne Theron as Martie Cilliers
* Patrick Mynhardt as Barry Cilliers
* Wynona Cheyney as Gloria de Villiers
* Paula Styger as Paula de Villiers
* Albie van der Bijl as Bruyns
* Joan Viljoen
* Hester van Niekerk
* Vlokkie du Toit
* Francis Coertze as Tant Sarie
* Esther Mentz as Mrs. de Beer
* Hildegarde Botha
* Paddy Norval as Katie
* Gert van den Bergh as Jacques (stem) (nie gekrediteer nie)

## Die verhaal van die rolprent 
Trudi Adendorff woon haar lewe lank in ’n kinderhuis, tot die dag toe sy haar matriek voltooi en ’n onbekende weldoener haar universiteit toe stuur. Hy is Jacques de Villiers, 'n skatryk sakeman, en sy enigste vereistes is: sy mag nie sy naam weet nie en sy moet gereeld vir hom skryf oor haar vordering. Hy skryf egter nooit terug nie.

Sy ontmoet later haar "Vadertjie Langbeen", soos sy hom begin noem het omdat 'n langbeen-skaduwee teen 'n muur en sy vlugtige inklimmery in 'n motor al was wat sy ooit van hom gesien het. Maar sy besef hoegenaamd nie dat dié Jacques wat sy ontmoet het, eintlik Vadertjie Langbeen is nie en glo vas dat haar gawe weldoener 'n bleskop en stokou man moet wees.

Deur haar eensydige korrespondensie met haar onbekende voog ontstaan daar by Trudi 'n tere liefdesband met die enigste soort ouerfiguur wat sy ooit geken het, maar 'n liefde op 'n romantiese vlak ontwikkel ook tussen haar en Jacques de Villiers. Weens 'n misverstand vlieg Jacques egter die land uit vir 'n jaar, vas onder die indruk dat daar 'n ander man in haar lewe is. Met haar gradeplegtigheid keer hy egter terug en ontdek hy dat daar in der waarheid niemand anders as hy vir Trudi was nie.

Die rolprent eindig waar sy uiteindelik 'n kamer binnestap om van aangesig tot aangesig met haar Vadertjie Langbeen kennis te maak—en Jacques daar vind, wat haar in sy arms neem. "Dan is JY Vadertjie Langbeen!" sê sy verras. "Kon jy nooit raai nie?" sê-vra hy. 'n Skaduweebeeld teen 'n muur toon hoe Vadertjie Langbeen en die meisie van sy hart mekaar soen.

## Sien ook 
* Lys van Afrikaanse rolprente
Meerut

**Meerut** (Hindi: मेरठ, *Meraṭh*, [ˈmeːrʌʈʰ]) is 'n stad in die Indiese deelstaat Uttar Pradesh met 'n bevolking van 1&nbsp;762&nbsp;573 in 2011. Die stad is 60 kilometer noordoosvan Delhi geleë. Meerut is veral bekend as die plek waar die Indiese opstand van 1857 teen die Britse heerskappy begin het. Die St. John's Church is die oudste kerk van Noord-Indië.
Kalyan-Dombivali

**Kalyan-Dombivali** (Marathi: कल्याण डोंबिवली, *Kalyāṇ-Ḍombivlī*) is 'n stad in die Indiese deelstaat Maharasjtra met 'n bevolking van 1&nbsp;246&nbsp;381 in 2011. Dit is in die metropolitaanse gebied van Maharasjtra se hoofstad en Indië se grootste stad Moembaai geleë. Kalyan-Dombivali bestaan uit die twee susterstede Pimpri en Chinchwad en is op 11 Oktober 1982 gestig.
Vasai-Virar

**Vasai-Virar** (Marathi: वसई-विरार, *Vasaī-Virār* [ˈʋʌsʌi ʋiˈraːr]) is 'n stad in die Indiese deelstaat Maharasjtra met 'n bevolking van 1&nbsp;221&nbsp;233 in 2011. Dit is in die metropolitaanse gebied van Maharasjtra se hoofstad en Indië se grootste stad Moembaai geleë. Vasai-Virar is in 2009 gestig en bestaan uit die susterstede Vasai, Virar, Navghar-Manikpur, Nalasopara en 53 dorpe. Die stad is aan die Arabiese See geleë en het in 1534 'n Portugese en in 1818 'n Britse kolonie geword.
Srinagar

**Srinagar** (Kasjmiri: سری نگر *Srīnagar*, Oerdoe: شرینگر, *Śrīnagar*, Dogri: श्रीनगर *Śrīnagar*; [sriˈnɑːɡər]) is die somer-hoofstad en grootste stad in die Indiese deelstaat Jammu en Kasjmir met 'n bevolking van 1&nbsp;273&nbsp;312 in 2011. Dit is Indië se noordelikste stad met 'n bevolking van meer as een miljoen, en is in die Himalaja aan die Jhelaum-rivier geleë. Srinagar is in die 3de eeu v.C. deur Raja Pranavsarena gestig.